b'\n_START_ARTICLE_\nTor Jungman\n_START_PARAGRAPH_\nTor Jungman (s. 1952) on suomalainen urheilu- ja terveysvaikuttaja. _NEWLINE_Suomen Syd\xc3\xa4nliiton p\xc3\xa4\xc3\xa4sihteeri, sosiaalineuvos Tor Jungman  on koulutukseltaan liikuntatieteiden maisteri (Jyv\xc3\xa4skyl\xc3\xa4n yliopisto 1976). Lis\xc3\xa4ksi h\xc3\xa4n on muun muassa suorittanut Liikuntahallinnon tutkinnon (LHT, Suomen urheiluopisto), Urheiluopistohallinnon tutkinnon sek\xc3\xa4 Sosiaali- ja terveysjohtamisen PD-tutkinnon (Tampereen yliopisto). _NEWLINE_Jungmannin ty\xc3\xb6ura on vahvasti suomalaisessa ja my\xc3\xb6s kansainv\xc3\xa4lisess\xc3\xa4 j\xc3\xa4rjest\xc3\xb6ty\xc3\xb6ss\xc3\xa4. H\xc3\xa4n aloitti Suomen Valtakunnan Urheiluliiton (SVUL) tutkimussihteerin\xc3\xa4 1975. Saman j\xc3\xa4rjest\xc3\xb6n suunnittelup\xc3\xa4\xc3\xa4llikk\xc3\xb6 ja johtoryhm\xc3\xa4n j\xc3\xa4sen h\xc3\xa4nest\xc3\xa4 tehtiin 1979 ja Urheiluosaston p\xc3\xa4\xc3\xa4llikk\xc3\xb6 1981. Suomen j\xc3\xa4\xc3\xa4kiekkoliiton toimitusjohtajana Jungman toimi 1984\xe2\x80\x9386, mist\xc3\xa4 teht\xc3\xa4v\xc3\xa4st\xc3\xa4 h\xc3\xa4n siirtyi Vuokatin urheiluopiston apulaisrehtoriksi 1986 ja vuonna 1990 rehtoriksi. Suomen Syd\xc3\xa4nliiton toiminnanjohtajaksi (nyk. p\xc3\xa4\xc3\xa4sihteeri) Jungman valittiin 1998._NEWLINE_Jungman on ollut muun muassa Valtion liikuntatieteellisen toimikunnan ja -neuvoston j\xc3\xa4sen, Liikuntatieteellisen Seuran ty\xc3\xb6valiokunnan ja hallituksen j\xc3\xa4sen, Suomen Olympiakomitean valmennusvaliokunnan j\xc3\xa4sen,Suomen kuntourheiluliiton hallituksen j\xc3\xa4sen, J\xc3\xa4\xc3\xa4kiekon SM-liigan hallituksen j\xc3\xa4sen, SVUL:n Kainuun piirin varapuheenjohtaja, Pohjois-Suomen liikunnan sek\xc3\xa4 Kainuun liikunnan hallituksen j\xc3\xa4sen,Urheiluopistojen yhdistyksen puheenjohtaja, KKI-projektin johtoryhm\xc3\xa4n j\xc3\xa4sen, Sosiaali- ja terveysj\xc3\xa4rjest\xc3\xb6jen yhteisty\xc3\xb6yhdistyksen YTY:n hallituksen j\xc3\xa4sen, Terveyden edist\xc3\xa4misen keskuksen hallituksen j\xc3\xa4sen,Sosiaali- ja terveysturvan keskusliiton hallituksen varapuheenjohtaja, Raha-automaattiyhdistyksen hallituksen varapuheenjohtaja, Suomen Kansanterveysyhdistyksen hallituksen varapuheenjohtaja ja puheenjohtaja. Kansainv\xc3\xa4lisi\xc3\xa4 teht\xc3\xa4vi\xc3\xa4 on ollut muun muassa Interskin hallituksessa, Skiing at schools and universities hallituksessa ja European Heart Networkin hallituksessa._NEWLINE_Jungman on edelleen muun muassa SOSTE Suomen sosiaali- ja terveys ry:n hallituksen puheenjohtaja, Syd\xc3\xa4ntutkimuss\xc3\xa4\xc3\xa4ti\xc3\xb6n ja Syd\xc3\xa4ns\xc3\xa4\xc3\xa4ti\xc3\xb6n hallituksen j\xc3\xa4sen,Terveyden ja hyvinvoinnin laitoksen syd\xc3\xa4n- ja verisuonisairauksien ja diabeteksen asiantuntijaryhm\xc3\xa4n j\xc3\xa4sen, Kansanterveyden neuvottelukunnan j\xc3\xa4sen,KASTE II:n valtakunnallisen ohjausryhm\xc3\xa4n j\xc3\xa4sen, Suomen Kansanterveysyhdistyksen hallituksen puheenjohtaja ja Kuntoutuss\xc3\xa4\xc3\xa4ti\xc3\xb6n hallituksen j\xc3\xa4sen.'